Diari Oficial de la Generalitat Valenciana


Sumari del DOGV 8824, del 01-06-2020 (2020/3738)

RESOLUCIÓ de 30 d'abril de 2020, de la Subdirecció General de Relacions Laborals de la Direcció General de Treball i Benestar Laboral, per la qual es disposa el registre i publicació de l'acord subscrit per la representació de l'empresa i la representació dels treballadors de l'Institut Valencià de Competitivitat Empresarial (IVACE), pel qual totes dues parts acorden adherir-se a l'acord de la CIVE del II Conveni col·lectiu de personal laboral de la Generalitat pel qual s'aprova el Decret 42/2019 (publicat en el DOGV de 31 de març de 2019), pel qual es regulen les condicions de treball del personal funcionari de l'Administració autonòmica.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8824

Data del DOGV
:   01-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3738


Data del document
:   30-04-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Institut Valencià de Competitivitat Empresarial
    * conveni col·lectiu

RESOLUCIÓ de 30 d'abril de 2020, de la Subdirecció General de Relacions Laborals de la Direcció General de Treball i Benestar Laboral, per la qual es disposa el registre i publicació de l'acord subscrit per la representació de l'empresa i la representació dels treballadors de l'Institut Valencià de Competitivitat Empresarial (IVACE), pel qual totes dues parts acorden adherir-se a l'acord de la CIVE del II Conveni col·lectiu de personal laboral de la Generalitat pel qual s'aprova el Decret 42/2019 (publicat en el DOGV de 31 de març de 2019), pel qual es regulen les condicions de treball del personal funcionari de l'Administració autonòmica. [2020/3738]  
Vist l'acord subscrit per la representació de l'empresa i la representació dels treballadors de l'Institut Valencià de Competitivitat Empresarial (IVACE), pel qual totes dues parts acorden adherir-se a l'acord de la CIVE del II Conveni col·lectiu de personal laboral de la Generalitat pel qual s'aprova el Decret 42/2019 (publicat en el DOGV de 31 de març de 2019), pel qual es regulen les condicions de treball del personal funcionari de l'Administració autonòmica, subscrit a València el dia 26 d'abril de 2019, d'una part, per la Direcció de l'empresa, i d'una altra, pel Comité d'Empresa, i de conformitat amb el que es disposa en l'art. 90, apartats 2 i 3, del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, conforme a les competències transferides segons el Reial decret 4105/82, de 29 de desembre, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació al comité negociador, i depòsit del text de l'acta.  
  
Segon  
Disposar la seua publicació en el Diari Oficial de la Generalitat Valenciana.  
  
València, 30 d'abril de 2020.- El subdirector general de Relacions Laborals de la Direcció General de Treball i Benestar Laboral: Rogelio A. Navarro Domenichelli  
  
  
ACORD PER A L'APLICACIÓ A L'IVACE DEL DECRET   
42/2019 SOBRE CONDICIONS DE TREBALL  
  
En nom i representació de l'Institut Valencià de Competitivitat Empresarial (IVACE), la seua directora general, Júlia Company Sanus, amb DNI21643006Y.  
En representació dels treballadors i treballadores, el president del Comité d'Empresa, Joaquín Collado Munera (CCOO), amb DNI 41622174M, i la secretària del Comité d'Empresa, Encarna Lechón Rodilla, (UGT) amb DNI 36075846K.  
Totes dues parts es reconeixen la seua legitimació per a la signatura del present document i es reconeixen com a interlocutors vàlids per a la negociació d'aquest acord.   
  
DIUEN  
Que l'Institut Valencià de Competitivitat Empresarial (IVACE) per resolució de la Direcció General de Treball de 5 de juliol de 1995, es troba adherit a II Conveni Col·lectiu del personal Laboral de la Generalitat.  
Que en el DOGV de data 31/03/2019 es va publicar el Decret 42/2019, pel qual es regulen les condicions de treball del personal funcionari de l'administració autonòmica.  
Reunida la CIVE del II Conveni, s'acorda l'aplicació del referit Decret al personal Laboral al servei de la Generalitat.  
És per això, amb la finalitat de mantenir idèntiques condicions que la resta de treballadors al servei de l'Administració Autonòmica,  
  
ACORDEN  
  
L'adhesió a l'esmentat acord de la CIVE, amb l'objecte de l'aplicació de les condicions de treball al personal d'aquesta entitat, amb efectes des del dia de la seua entrada en vigor.  
El Servei de Recursos Humans gestionarà els tràmits oportuns a l'efecte de la publicació del present acord en el DOGV.  
Sense més assumptes a tractar, se signa el present acord.  
  
València, 26 d'abril de 2019  
  
Júlia Company Sanus   
Directora general  
  
Joaquín Collado Munera  
President Comité d'Empresa   
Per CCOO  
  
Encarna Lechón Rodilla  
Secretària Comité d'Empresa  
Per UGT